[{"text_idx": "#000002", "text": "ASi Tallinna Sadam no\u0303ukogu otsustas investeerida kuni 53 miljonit eurot Paldiski Lo\u0303unasadamasse uue 310-meetrise kai rajamiseks koos 10 ha suuruse tagala alaga."}, {"text_idx": "#000003", "text": "Investeeringut kaasrahastab Euroopa Komisjon 20 miljoni euro ulatuses la\u0308bi so\u0303jalise mobiilsuse projekti EstMilMob, mille eesma\u0308rk on parandada Tapa linnaku suunalisi transpordiu\u0308hendusi ja\u0308rgmise viie aasta jooksul."}, {"text_idx": "#000004", "text": "Kai ja tagala ala planeeritud valmimisaeg on suvel 2025. Paldiski Lo\u0303unasadamasse rajatav uus kai koos tagalaga on lisaks militaarsetele eesma\u0308rkidele vajalik ka kaupade ja so\u0303idukite meretranspordi vo\u0303imekuse suurendamiseks."}, {"text_idx": "#000005", "text": "Tulenevalt Paldiski Lo\u0303unasadama soodsast asukohast loob uue kai rajamine Tallinna Sadamale eeldused saada oluliseks partneriks La\u0308a\u0308nemere meretuuleparkide ehitamisel ja hilisemal hooldusel."}, {"text_idx": "#000006", "text": "Uus kai tagab vo\u0303imekuse vo\u0303tta sadamas vastu suure su\u0308visega eriotstarbelisi laevu meretuuleparkide ehitamisel ja tuulikute komponentide transpordil. Suur tagalaala vo\u0303imaldab erinevaid ettevalmistusto\u0308id generaatorite ja tuulikulabade valmistamiseks ning ladustamiseks enne laevale lastimist. Lisaks on uut kaid vo\u0303imalik kasutada vajadusel ka ro-ro laevade teenindamiseks."}, {"text_idx": "#000007", "text": "Tallinna Sadama peab hetkel la\u0308bira\u0308a\u0308kimisi mitme suurema Euroopa tuulepargi ehitajaga, et kujundada Paldiski Lo\u0303unasadamast la\u0308hiregiooni meretuuleparkide ehitus- ja hooldussadam. Piirkonda rajatavad tuulepargid planeerivad tootmist alustada 2028. aastal, millele eelneb 3-aastane tuuleparkide ehitusperiood."}, {"text_idx": "#000008", "text": "Investeeringu positiivne mo\u0303ju Tallinna Sadama tegevusmahtudele ja ka\u0308ibele avaldub oodatavalt alates 2025. aastast pa\u0308rast kai valmimist, kuid kuna la\u0308bira\u0308a\u0308kimised arendajatega alles ka\u0308ivad, ei ole hetkel rahalist mo\u0303ju Tallinna Sadamale vo\u0303imalik ta\u0308psemalt hinnata."}, {"text_idx": "#000009", "text": "Eesti meretuule va\u0308a\u0308rtuspakkumine, september 2023\nEnefit Green astub suure sammu edasi Risti tuulepargi arendamisel\nAmetikool esitas rahastustaotluse tuulikutehnikute o\u0303ppebaasi rajamiseks\nEnefit Green pani nurgakivi Baltikumi vo\u0303imsamale taastuvenergia tootmisalale\nSaare-Liivi meretuulepargi keskkonnauuringute va\u0308lito\u0308o\u0308d jo\u0303uavad ta\u0308navu lo\u0303pule"}]